1-1 


Rugăciuni începătoare: 

Pentru rugăciunile Sfinţilor Părinţilor noştri, 
Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Slavă Tie, Dumnezeul nostru, slavă Tie! 

5 v J 5 

împărate ceresc... 

Sfinte Dumnezeule... 

Preasfântă Treime... 

Tatăl nostru... 

Apoi aceste tropare, glasul al şaselea: 

Miluieşte-ne pe noi, Doamne, miluieşte-ne pe noi, 
că nepricepându-ne de nici un răspuns, această 
rugăciune aducem Ţie, ca unui Stăpân, noi păcă¬ 
toşii robii Tăi, miluieşte-ne pe noi. 

Slavă... 

Cinstita prăznuire a prorocului Tău, Doamne, Cer 
arată Biserica Ta; că îngerii împreună cu oamenii 

se veselesc. Pentru rugăciunile lui, Hristoase 
Dumnezeule, în pace îndreptează viaţa noastră. 

Si acum... 

9 

Multe sunt mulţimile păcatelor mele, Născătoare 
de Dumnezeu; dar către tine nădăjduiesc, Curată, 
căutând mântuire; cercetează neputinciosul meu 
suflet şi te roagă Fiului tău şi Dumnezeului 
nostru, ca să-mi dea iertare de răutăţile ce am 

7 9 

făcut, ceea ce eşti una binecuvântată. 

7 9 

Doamne miluieşte (x 40) 

întru tot Sfântă Treime, Dumnezeule si Făcătoru- 

7 9 

le a toată lumea, ajută-mi şi îndreptează inima 
mea, să încep cu înţelepciune şi să sfârşesc cu 
fapte bune aceşti Psalmi insuflaţi de Dumnezeu, 
pe care Duhul Sfânt i-a rostit prin gura lui David 
şi pe care şi eu, nevrednicul, voiesc să-i rostesc 
acum. Dar, cunoscându-mi nepriceperea şi că¬ 
zând înaintea Ta, mă rog Ţie şi cer ajutor de la 
Tine: îndreptează mintea mea, Dumnezeule, şi-mi 
întăreşte inima, să nu mă îngreunez de graiurile 

gurii, ci să mă veselesc de înţelegerea cuvintelor 
şi să mă gândesc la lucrarea faptelor bune, ca 
luminându-mă cu faptele cele bune, să mă 
învrednicesc la judecată de şederea de-a dreapta 
Ta, împreună cu toţi aleşii Tăi. Deci, binecuvân- 
tează-mă, Stăpâne, ca din inimă să rostesc cu 
limba mea asa: 

9 

PSALMUL 1 
Al lui David. 

1 Fericit bărbatul, care n-a umblat în sfatul ne¬ 
credincioşilor si în calea păcătoşilor nu a stat si 

9 9 -1-9 9 

pe scaunul hulitorilor n-a şezut; 

2 Ci în legea Domnului e voia lui şi la legea Lui 
va cugeta ziua şi noaptea. 

3 Şi va fi ca un pom răsădit lângă izvoarele 
apelor, care rodul său va da la vremea sa şi frunza 
lui nu va cădea şi toate câte va face vor spori. 

4 Nu sunt asa necredincioşii, nu sunt asa! Ci ca 

I 9 9 7 9 

praful ce-1 spulberă vântul de pe faţa pământului. 

5 De aceea nu se vor ridica necredincioşii la 

judecată, nici păcătoşii în sfatul drepţilor. 

6 Că ştie Domnul calea drepţilor, iar calea necre¬ 
dincioşilor va pieri. 

PSALMUL 2 
Al lui David. 

1 Pentru ce s-au întărâtat neamurile şi popoarele 
au cugetat deşertăciuni? 

2 S-au ridicat împăraţii pământului şi căpeteniile 
s-au adunat împreună împotriva Domnului şi a 
unsului Său, zicând: 

3 «Să rupem legăturile lor şi să lepădăm de la noi 
jugul lor». 

4 Cel ce locuieşte în ceruri va râde de dânşii si 

I 5 5 5 

Domnul îi va batjocori pe ei! 

5 Atunci va grăi către ei întru urgia Lui şi întru 
mânia Lui îi va tulbura pe ei; 

6 Iar Eu sunt pus împărat de El peste Sion, mun¬ 
tele cel sfânt al Lui, vestind porunca Domnului. 

7 Domnul a zis către Mine: «Fiul Meu eşti Tu, Eu 
astăzi Te-am născut! 

8 Cere de la Mine si-Ti voi da neamurile moşteni- 

99 9 

rea Ta şi stăpânirea Ta, marginile pământului. 

9 Le vei paşte pe ele cu toiag de fier; ca pe vasul 
olarului le vei zdrobi!» 

10 Şi acum împăraţi înţelegeţi! învăţaţi-vă toţi, 
care judecaţi pământul! 

11 Sluiiti Domnului cu frică si vă bucuraţi de El 

9 9 9 

cu cutremur. 

12 Luaţi învăţătură, ca nu cumva să Se mânie 

9 9 J 

Domnul şi să pieriţi din calea cea dreaptă, când se 
va aprinde degrab mânia Lui! Fericiţi toţi cei ce 
nădăjduiesc în El! 


PSALMUL 3 
Al lui David. 


1 Doamne, cât s-au înmulţit cei ce mă necăjesc! 
Mulţi se scoală asupra mea; 

2 Mulţi zic sufletului meu: «Nu este mântuire lui, 

9 7 

întru Dumnezeul lui!» 

3 Iar Tu, Doamne, sprijinitorul meu eşti, slava 
mea şi Cel ce înalţi capul meu. 


Biblia Sinodală 2015 


Catisma întâi 


www.psaltirea.online 



1-6 

4 Cu glasul meu către Domnul am strigat şi m-a 
auzit din muntele cel sfânt al Lui. 

5 Eu m-am culcat şi am adormit; sculatu-m-am, 
că Domnul mă va sprijini. 

6 Nu mă voi teme de mii de popoare, care împre¬ 
jur mă împresoară. 

7 Scoală, Doamne, mântuieşte-mă, Dumnezeul 
meu, că Tu ai bătut pe toţi cei ce mă vrăjmăşesc în 
deşert; dinţii păcătoşilor ai zdrobit. 

8 A Domnului este mântuirea şi peste poporul 
Tău, binecuvântarea Ta. 

Slavă... 

PSALMUL 4 
Al lui David. 

1 Când Te-am chemat, m-ai auzit, Dumnezeul 
dreptăţii mele! întru necaz m-ai desfătat! Milosti- 
veşte-Te spre mine şi ascultă rugăciunea mea. 

2 Fiii oamenilor, până când grei la inimă? Pentru 
ce iubiţi deşertăciunea si căutati minciuna? 

5 9 5 5 

3 Să ştiţi că minunat a făcut Domnul pe cel 

cuvios al Său; Domnul mă va auzi când voi striga 
către Dânsul. 

4 Mâniaţi-vă, dar nu greşiţi; de cele ce ziceţi în 
inimile voastre, întru aşternuturile voastre, vă 
caiti. 

9 

5 Jertfiţi jertfa dreptăţii şi nădăjduiţi în Domnul. 

6 Mulţi zic: «Cine ne va arăta nouă cele bune?» 

9 

Dar s-a însemnat peste noi lumina feţei Tale, 
Doamne! 

7 Dat-ai veselie în inima mea mai mare decât 
veselia pentru rodul lor de grâu, de vin şi de 
untdelemn ce s-a înmulţit. 

9 

8 Cu pace, aşa mă voi culca şi voi adormi, că Tu, 
Doamne, îndeosebi întru nădejde m-ai aşezat. 

PSALMUL 5 
Al lui David. 

1 Graiurile mele ascultă-le, Doamne! înţelege 
strigarea mea! 

2 Ia aminte la glasul rugăciunii mele, împăratul 
meu şi Dumnezeul meu, căci către Tine, mă voi 

ruga, Doamne! 

3 Dimineaţa vei auzi glasul meu; dimineaţa voi 
sta înaintea Ta si mă vei vedea. 

5 

4 Că Tu eşti Dumnezeu, Care nu voieşti fără¬ 
delegea, nici nu va locui lângă Tine cel ce vicle¬ 
neşte. 

5 

5 Nu vor sta călcătorii de lege în preajma ochilor 
Tăi. Urât-ai pe toţi cei ce lucrează fărădelege. 

6 Pierde-vei pe toţi cei ce grăiesc minciuna; pe 
ucigaş şi pe viclean îl urăşte Domnul. 

7 Iar eu, întru mulţimea milei Tale voi intra în 
casa Ta, închina-mă-voi spre sfânt locaşul Tău, 
întru frica Ta. 

8 Doamne, povăţuieşte-mă întru dreptatea Ta din 
pricina duşmanilor mei! îndreptează înaintea 
mea calea Ta. 

9 Că nu este în gura lor adevăr, inima lor este 
deşartă; groapă deschisă grumazul lor, cu limbile 
lor viclenesc. 

10 Judecă-i pe ei, Dumnezeule; să cadă din sfatu¬ 
rile lor; după mulţimea nelegiuirilor lor, alungă-i 

pe ei, că Te-au amărât, Doamne, 

11 Şi să se veselească toţi cei ce nădăjduiesc 
întru Tine; în veac se vor bucura si le vei fi lor 

J 9 

sălas si se vor lăuda cu Tine toti cei ce iubesc 

9 9 9 

numele Tău. 

12 Că Tu vei binecuvânta pe cel drept, Doamne, 
căci cu arma buneivoiri ne-ai încununat pe noi. 

PSALMUL 6 
Al lui David. 

1 Doamne, nu cu mânia Ta să mă mustri pe mine, 
nici cu urgia Ta să mă cerţi. 

2 Miluieşte-mă, Doamne, că neputincios sunt; 
vindecă-mă, Doamne, că s-au tulburat oasele 
mele; 

3 Şi sufletul meu s-a tulburat foarte şi Tu, Doam¬ 
ne, până când? 

4 Întoarce-Te, Doamne; izbăveşte sufletul meu, 
mântuieşte-mă, pentru mila Ta. 

5 Că nu este întru moarte cel ce Te pomeneşte pe 
Tine. Şi în iad cine Te va lăuda pe Tine? 

6 Ostenit-am întru suspinul meu, spăla-voi în 
fiecare noapte patul meu, cu lacrimile mele aşter¬ 
nutul meu voi uda. 

7 Tulburatu-s-a de supărare ochiul meu, îmbă- 
trânit-am între toţi vrăjmaşii mei. 

8 Depărtaţi-vă de la mine toţi cei ce lucraţi fără¬ 
delegea, că a auzit Domnul glasul plângerii mele. 

9 Auzit-a Domnul cererea mea, Domnul rugăciu¬ 
nea mea a primit. 

10 Să se ruşineze si să se tulbure foarte toti 

9 9 9 

vrăjmaşii mei; să se întoarcă şi să se ruşineze 
foarte degrab. 

Slavă... 

PSALMUL 7 
Al lui David. 

1 Doamne, Dumnezeul meu, în Tine am nădăj¬ 
duit. Mântuieşte-mă de toţi cei ce mă prigonesc şi 
mă izbăveşte, 

9 J 

2 Ca nu cumva să răpească sufletul meu ca un 
leu, nefiind cine să mă izbăvească, nici cine să mă 

mântuiască. 

3 Doamne, Dumnezeul meu, de am făcut aceasta, 
de este nedreptate în mâinile mele, 

4 De am răsplătit cu rău celor ce mi-au făcut mie 
rău şi de am jefuit pe vrăjmaşii mei fără temei, 

5 Să prigonească vrăjmaşul sufletul meu şi să-l 
prindă, să calce la pământ viaţa mea şi mărirea 
mea în ţărână să o aşeze. 

9 9 

6 Scoală-Te, Doamne, întru mânia Ta, înalţă-Te 
până la hotarele vrăjmaşilor mei; scoală-Te, 
Doamne, Dumnezeul meu, cu porunca cu care ai 
poruncit, 

7 Şi adunare de popoare Te va înconjura, şi peste 
ea la înălţime Te întoarce. 

9 

8 Domnul va judeca pe popoare; judecă-mă, 
Doamne, după dreptatea mea şi după nevinovăţia 
mea. 

9 Sfârşească-se răutatea păcătoşilor şi întăreşte 
pe cel drept, Cel ce cerci inimile şi rărunchii, 
Dumnezeule drepte. 

10 Ajutorul meu de la Dumnezeu, Cel ce mântu- 

ieste pe cei drepţi la inimă. 

11 Dumnezeu este judecător drept, tare şi înde- 
lung-răbdător şi nu Se mânie în fiecare zi. 

12 De nu vă veţi întoarce, sabia Sa o va luci, arcul 
Său l-a încordat şi l-a pregătit 

13 Şi în el a gătit unelte de moarte; săgeţile Lui 
pentru cei ce ard le-a lucrat. 

14 Iată a poftit nedreptatea, a zămislit silnicia şi 
a născut nelegiuirea. 

15 Groapă a săpat şi a adâncit-o, şi va cădea în 
groapa pe care a făcut-o. 

16 Să se întoarcă nedreptatea lui pe capul lui şi 
pe creştetul lui silnicia lui să se coboare. 

17 Lăuda-voi pe Domnul după dreptatea Lui şi 
voi cânta numele Domnului Celui Preaînalt. 

PSALMUL 8 
Al lui David. 

1 Doamne, Dumnezeul nostru, cât de minunat 
este numele Tău în tot pământul! Că s-a înălţat 
slava Ta, mai presus de ceruri. 

2 Din gura pruncilor şi a celor ce sug ai săvârşit 
laudă, pentru vrăjmaşii Tăi, ca să amuţeşti pe 
vrăjmaş şi pe răzbunător. 

3 Când privesc cerurile, lucrul mâinilor Tale, 
luna şi stelele pe care Tu le-ai întemeiat, îmi zic: 

4 Ce este omul că-Ti aminteşti de el? Sau fiul 

I 5 5 

omului, că-1 cercetezi pe el? 

5 Micşoratu-l-ai pe dânsul cu puţin faţă de îngeri, 
cu mărire şi cu cinste l-ai încununat pe el. 

6 Pusu-l-ai pe dânsul peste lucrul mâinilor Tale, 
toate le-ai supus sub picioarele lui. 

7 Oile şi boii, toate; încă şi dobitoacele câmpului; 

8 Păsările cerului şi peştii mării, cele ce străbat 
cărările mărilor. 

9 Doamne, Dumnezeul nostru, cât de minunat 
este numele Tău în tot pământul! 

Slavă... 

Rugăciuni după Catisma întâi: 

Sfinte Dumnezeule... 

Preasfântă Treime... 

Tatăl nostru... 


Apoi troparele, glasul întâi: 

întru fărădelegi fiind zămislit eu, păcătosul, nu 
cutez a căuta la înălţimea cerului; dar, îndrăznind 
către iubirea Ta de oameni, strig Ţie: Dumneze¬ 
ule, milostiv fii mie si mă mântuieste! 

7 5 5 

De vreme ce dreptul abia se mântuieste, cum mă 
voi arăta eu, păcătosul, cel ce nu am purtat greu¬ 
tatea şi zăduful zilei? Ci numără-mă, Dumnezeule, 
cu cei din ceasul al unsprezecelea şi mă mântu¬ 
ieste! 

5 

Slavă... 

Braţele părinteşti grăbeşte a mi le deschide, că în 
păcate am cheltuit viaţa mea! Şi căutând, Mântui¬ 
torule, la bogăţia cea neîmpuţinată a îndurărilor 
Tale, nu trece acum cu vederea inima mea cea 
sărăcită, căci către Tine, Doamne, strig cu umi¬ 
linţă: greşit-am la cer şi înaintea Ta! 

Si acum... 

Preasfântă Fecioară, nădejdea creştinilor, pe 
Dumnezeu, pe Care L-ai născut mai presus de 
minte şi de cuvânt, roagă-L neîncetat, împreună 
cu puterile cele de sus, să ne dea iertare de păcate 
şi îndreptarea vieţii, nouă tuturor, celor ce cu cre¬ 
dinţă şi cu dragoste te preamărim pururea. 

Doamne miluieşte (x 40) 

Stăpâne atotputernice şi necuprins, Putere înce¬ 
pătoare de lumină şi nepătrunsă, Părintele Fiin¬ 
ţei celei ipostatice şi Purcezătorul Duhului Tău 
Celui de o putere, Care pentru îndurările milos¬ 
tivirii şi pentru negrăita bunătate nu ai trecut cu 
vederea firea omenească cea cuprinsă de întu¬ 
nericul păcatului, ci dumnezeieştile lumini ale 
sfintelor Tale învăţături le-ai strălucit în lume, 

5 J 

mai întâi prin lege şi prin proroci, iar mai apoi 
prin însuşi Fiul Tău cel Unul-Născut, Care ai 
binevoit să ne răsară nouă trupeşte şi la străluci¬ 
rea luminii Tale să ne povăţuiască; fie urechile 
Tale luând aminte la glasul rugăciunii noastre şi 

ne dăruieşte nouă, Doamne, cu inimă neadormită 
şi trează să petrecem toată noaptea vieţii aces¬ 
teia, aşteptând venirea Fiului Tău şi Dumneze¬ 
ului nostru, Judecătorul tuturor, nu culcaţi si 
dormind, ci priveghind şi cugetând la lucrarea 
poruncilor Tale să ne aflăm, şi întru bucuria Lui 
împreună să intrăm, unde este glasul cel neîn¬ 
cetat al celor ce prăznuiesc şi nespusa dulceaţă a 
celor ce privesc frumuseţea feţei Tale celei negră¬ 
ite. Că bun si iubitor de oameni Dumnezeu eşti si 

9 9 9 

Ţie slavă înălţăm, Tatălui Celui fără de început, 
împreună şi Unuia-Născut Fiului Tău şi Preasfân¬ 
tului si bunului si de viată făcătorului Tău Duh, 
acum şi pururea şi în vecii vecilor. Amin! 

